288 
Da jeg ofte havde faaet Statoblaster i de pelagiske Net i 
Carlssøen, skaffede en meget omhyggelig Undersøgelse af denne 
Sø mig endelig nye Kolonier, dog først i December 1895. Men 
ogsaa her døde de ud i Vinterens Løb, og i Foraaret 1896 var 
det mig intet Steds muligt at opdrive Lophopus, hvorved jeg 
i høj Grad kom til at mangle friskt Materiale. Uagtet der saa- 
ledes blev Huller i mine Iagttagelser, som jeg trods alle Bestræbelser 
ikke var i Stand til at udfylde, maa jeg dog formode, at ingen hidtil 
har haft Lejlighed til at studere Lophopus saa meget som jeg. Jeg 
kan derfor bekræfte en Del Formodninger hos andre Forfattere samt 
tilføje adskilligt nyt om denne Form, der i sig synes at gemme 
Nøglen til Forstaaelsen af flere af Ferskvandsbryozoernes ejen¬ 
dommelige biologiske Forhold. 
Lophopus -Kolonien er nærmest at sammenligne med en Sæk, 
der er smal bagtil og bredere ud imod den yderste Rand. Den mod 
Underlaget vendende Side, Bugsiden, er fladtrykt, men den forreste 
Rand hæver sig bueformet op fra dette. Rygsiden er snart noget 
indadbøjet, snart stærkt opadhvælvet. Mellem Ryg- og Bugside er 
der i Almindelighed et Mellemrum af c. V 2 cm . Alle Forfattere have 
rigtig fremhævet Koloniens stærkt lappede Udseende. Fra For¬ 
randen skærer der sig nemlig altid et betydeligt Antal længere eller 
kortere Furer ind i Sækken, hvorved denne deles i et større eller 
mindre Antal Lapper. Iagttager man en ung Koloni og forfølger 
Udviklingen i længere Tid, ser man, at disse Indsnøringer 
foregaa aldeles regelmæssig. Furerne opstaa altid i Midtlinien af 
Kolonien, og hver af de saaledes dannede Halvdele spaltes atter 
ved en Midtfure i to o. s. v. Saafremt nu Kolonien under sin videre 
Vækst holder sammen, og ingen Stykker afrives, rykke de ved de 
første Furer opstaaede Dele ud fra hverandre og ordne sig nu mere 
og mere i en Kreds uden om Koloniens Tilhæftningspunkt. Resultatet 
af denne Udvikling bliver da, at hele Kolonien egentligbliver cirkelformet 
med Polypiderne strækkende sig ud til alle Sider. Tab. IV, Fig. 37 
illustrerer dette nærmere; i i ses en ganske ung udelt Koloni, i 
B en med tydelig Fure, i C en delt ved Længdefurer af anden 
